১০০ কোটির গণ্ডি পার করল ‘ধুরন্ধর’

ওয়েব ডেস্ক: বক্স অফিসে (Box Office) অব্যহত ‘ধুরন্ধর’ (Dhurandhar) ঝড়। মারকাটারি অ্যাকশন, মাখোমাখো প্রেমে ভরপুর, রণবীরের ‘ধুরন্ধর’ বক্স অফিসে রীতিমতো আগুন ঝরাচ্ছে। আদিত্য ধর পরিচালিত এই স্পাই থ্রিলার ছবিটি ৬ ডিসেম্বর, মুক্তির পর থেকেই ব্যাপক সাড়া ফেলছে। মাত্র তিন দিনেই মাইলফলক স্পর্শ করেছে এই ছবি। ওপেনিং ইনিংসেই ছক্কা হাঁকিয়ে ব্লকবাস্টার ছবি ‘সাইয়ারা’র রেকর্ড ভেঙেছিল। রেখেই দিন তিনেকে ১০০ কোটির ক্লাবে ঢুকে পড়ল ‘ধুরন্ধর’।

রবিবার দেশের বিভিন্ন প্রান্তের প্রেক্ষাগৃহ কানায় কানায় পূর্ণ ছিল পর্দায় ‘ধুরন্ধর’ ম্যাজিক দেখার জন্য। একশো কোটির বক্স অফিস মার্কশিট দেখে দেশের বাইরে বিশেষ উদযাপনে মাতলেন রণবীর-দীপিকাও। বেশ কিছুদিন ধরেই আলোচনায় ছিল ‘ধুরন্ধর’। রণবীর সিংয়ের (Ranbir Singh) ৪০তম জন্মদিনেরই সামনে এসেছিল ‘ধুরন্ধর’-র প্রথম ঝলক। পর্দায় ২০ বছরের ছোট অভিনেত্রীর সঙ্গে রোম্যান্স করেন রণবীর। ৪০ বছরের অভিনেতাকে ২০ বছরের সারা অর্জুনের সঙ্গে প্রেম করতে দেখা যায় পর্দায়, তা নিয়ে বেশ আলোচনা হয় বি-টাউনে।

আরও পড়ুন: ৩০ কোটি টাকার প্রতারণা! গ্রেফতার পরিচালক বিক্রম ভাট

অন্য খবর দেখুন